### Beslutninger

Forslaget blev på byrådsmødet den 25. juni 2025 henvist til Magistraten med henblik på at indgå i budgetdrøftelserne for 2026.

###

BUDGETFORSLAG FRA SF

Cyklen skal være det foretrukne transportmiddel for flere aarhusianere og for alle generationer. [adresse] ambition er at blive en førende cykelby, hvor cykelvenlighed er dybt forankret i kommunens identitet. Det mener vi i SF [adresse], og heldigvis har vi også sikret, at det fremgår af den grønne mobilitetsplan, som er blevet besluttet i [adresse].

Hvis vi skal sikre ambitionerne om, at cykeltrafikken skal stige markant, så 25% af alle ture i kommunen i 2030 foregår på cykel – en stigning på hele 50% sammenlignet med i dag, så skal den politiske handlekraft og økonomien følge med.

Der skal laves en samlet realiseringsplan, der belyser processen, tidsrammen og økonomien, der skal til for at nå i mål med ambitionerne. Denne skal forelægges byrådet frem mod budget 2027.

Som næste skridt for at sikre udbygning og opgradering af hovedcykelstinettet skal følgende cykelstier, der ikke er finansieret via mobilitetsplanen, gennemføres:

1: Hørgårdsvej

2: [adresse]

3: [adresse]

Forvaltningen bedes desuden belyse mulighederne for at byrådet kan opprioritere følgende:

- Tiltag for at øge trafiksikkerheden for cyklister

- Bedre mulighed for cykelparkering i midtbyen.

- Bedre mulighed for at leje cykler i et større geografisk område i kommunen

- Opgradering af cykelbanen på [adresse] på den mest benyttede del af strækningen til en cykelsti

- Behovet og mulighederne for cykelstier i [adresse] med særligt fokus på at et meget stort sommerhusområde nu er helårsbeboelse

Finansiering: Vi foreslår at fastholde dækningsafgiften på 5,8 promille i 2026 i [adresse]. Desuden kan der prioriteres fra de midler der er afsat til anlæg i aftalen om kommunernes økonomi.

Forslaget er stillet af: Marlene Kristoffersen, Connie Berg, Olfert Kjeldsen, Doris Pedersen og Birgitte Kjeldsen.